Introduktion

I denne wiki kan du finde inspiration til, hvordan du kommer i gang med at anvende e-læringsværktøjer i din undervisning. Wikien indeholder beskrivelser af forskellige e-læringsværktøjer som er inddelt i otte kategorier:
 * Fælles skriveværktøjer
 * Evalueringsværktøjer
 * Procesværktøjer
 * Diskussionsværktøjer
 * Formidlingsværktøjer
 * Kommunikationsværktøjer
 * Præsentationsværktøjer
 * Kreative, skabende og udforskende værktøjer

Hvert e-læringsværktøj er beskrevet ud fra tre grundlæggende punkter:
 * Den overordnede kategorisering, og hvorfor værktøjet kategoriseres som sådan.
 * Understøttelse af læringsformer, som beskriver hvilket læringsformer e-læringsværktøjet kan understøtte.
 * Eksempel på inddragelse af værktøjet i undervisningen, og hvordan man som underviser har mulighed for på en enkel måde, at komme i gang med at bruge værktøjet.

E-læringsværktøjerne kan ud over de tre punkter, også indeholde en kort beskrivelse af værktøjets praktiske tilgængelighed, video tutorials m.m. I wikien skelnes der mellem e-læringsværktøjer og e-læringsmaterialer:


 * E-læringsværktøjer** er digitale redskaber som, indsat i en konkret didaktisk og pædagogisk sammenhæng, bidrager positivt til læringen. De er ikke i sig selv opbygget ud fra didaktiske overvejelser, men må sættes ind i en sådan sammenhæng af den der anvender dem.


 * E-læringsmaterialer** er derimod altid bygget op omkring en bestemt pædagogik og didaktik. Her har udvikleren af materialet indtænkt pædagogiske og didaktiske elementer i materialet. E-læringsmaterialer skal naturligvis også tænkes ind i en sammenhæng, men ofte er det i højere grad materialerne der styrer konteksten end omvendt.

Du kan læse mere om læringsformer i den eDidaktiske Overvejelsesmodel - []